— Так, бо гэта — камяні, якія прыляцелі з космасу, якія могуць даць нам пэўную інфармацыю пра космас. Метэарытаў у Беларусі не так шмат, таму кожны з іх — надзвычай важны для нашай навукі. У Музеі метэарытаў у Мінску паказаныя тыя аскепкі, якія ў нас ёсць. Увогуле, у цэлым свеце метэарытаў знойдзена меней, чым за адзін год здабываецца золата! Таму кожны з іх надзвычай каштоўны для навукі. Мне вельмі шкада, што за апошнія гады ў нас былі фактычна згорнутыя пошукі і даследаванні метэарытаў. А ў заканадаўстве метэарыты апісаныя так туманна, што іх можна спакойна вывозіць за мяжу — ніхто не затрымае! Я сустракаўся з высокім чыноўнікам з Міністэрства прыродных рэсурсаў, і ён абяцаў, што сітуацыя зменіцца.